
Forgalomkorlátozás az M5-ös autópályán Kecskemét térségében – Terelés portálszerkezetbontási és portál tábla elhelyezési munkálatok miatt az épülő M5-M44 csomópontbanKARBANTARTÁSI MUNKÁLAT
Típusa:
Portálszerkezetbontás és portál tábla elhelyezés
Helye:
M5-ös autópálya mindkét oldalán, Kecskemét térségében
Munkavégzés várható kezdése:
2026. július 29.
Munkavégzés várható befejezése:
2026. augusztus 6. 
Sebességkorlátozás:
60 km/h




Közlemény – 2026. július 29.
Az M44 gyorsforgalmi út építése miatt az M5-ös autópálya mindkét oldalán Kecskemét térségében 2026. július 29-től 2026. augusztus 6-ig portálszerkezetbontási és portál tábla elhelyezési munkálatokat végeznek. Az AKA Zrt. a munkálatok okozta forgalomkorlátozások miatt a közlekedők szíves türelmét kéri.
Az M5-ös autópálya Budapest felé vezető oldalán, Kecskemét térségében a 74-es és 77-es km szelvények között 2026. július 29-én és 30-án mobilterelés mellett napközben egy sávon haladhat a forgalom. Míg 2026. augusztus 5-én és 6-án az M5-ös autópálya Szeged felé vezető oldalán a 71-es és 74-es km szelvények között közlekedhetnek napközben egy forgalmi sávon az úthasználók. 
A munkálatok várhatóan 2026. augusztus 6-án befejeződnek. Az érintett szakaszokon 60 km/h sebességkorlátozásra kell számítani.
Az aktuális forgalomkorlátozásokról és terelésekről folyamatos tájékoztatást nyújt az Útinform a www.utinform.hu weboldalon, az AKA Zrt. a www.aka.hu honlapon és az üzemeltető A-WAY Zrt.
Az AKA Zrt. arra kéri a közlekedőket, hogy fokozott óvatossággal, a sebességkorlátozásoknak megfelelően közlekedjenek az M5-ös autópályán és vigyázzanak a terelésben dolgozókra.
Nem várt események eltérést eredményezhetnek az ütemtervtől. Az AKA Zrt. a változtatás jogát fenntartja.

Biztonságos utazást kívánunk!
AKA Zrt.

